آذربایجاندا اهالینین دئموقرافیک وضعیتی آچیقلانیب.
دؤولت ایستاتیستیکا کومیتهسیندن آخار.آذ-آ وئریلهن معلوماتا گؤره، ایلین اولیندن اؤلکه اهالیسینین سایی ۸۸،۲ مین نفر و یا ۰،۹ فایز آرتاراق بو ایلین نویابر آیینین ۱-ی وضعیتینه ۹۷۹۳،۸ مین نفره چاتیب. اهالینین سیخلیغی بیر کوادرات کیلومئتره ۱۱۳ نفر اولوب.
عمومی اهالینین ۵۳،۱ % شهر، ۴۶،۹ % کند ساکینلری، ۴۹،۸ % کیشیلر، ۵۰،۲ % ایسه قادینلاردیر. هر ۱۰۰۰ کیشییه حاضردا ۱۰۰۷ نفر قادین دوشور.
عدلیه نازیرلیینین رایون (شهر) قئیدیات شعبهلری طرفیندن جاری ایلین یانوار-اوکتیابر آیلاریندا اؤلکه اوزره ۱۳۳،۳ مین، یاخود هر گون اورتا حسابلا ۴۳۷ دوغولان کؤرپه قئیده آلینیب و اهالینین هر ۱۰۰۰ نفرینه بو گؤستریجی ۱۶،۵ تشکیل ائدیب. دوغولان کؤرپهلرین ۵۳،۳ فایزی اوغلان، ۴۶،۷ فایزی ایسه قیز اوشاقلاریندان عبارتدیر. کؤرپهلرین ۲۳۰۶-سی اکیز، ۵۷-سی ایسه اوچم دوغولانلاردیر.
azb_Arab azb_Arab azb_Arab azb_Arab